Beauveria

Beauveria ni jenasi ya kuvu entomopathojeni (kuvu zisababishazo magonjwa kwa wadudu) katika familia Cordycipitaceae. Kuvu hizi hazina jinsia na ni anamorfi za spishi za Cordyceps (teleomorfi zao). Spishi za Beauveria zinazaa spora nyeupe au njano ambazo ni ndogo sana na hazichanganyiki na maji. Zinazaliwa juu ya hife kwa umbo wa zigizaga.

Spishi za Beauveria huonekana sana zikimea juu ya mizoga ya wadudu. Zinatokea pia katika udongo kila mahali pa dunia, isipokuwa Antakitiki, na hata ndani ya mimea (endofiti). Spishi kadhaa, kama Beauveria bassiana na B. brongniartii, hutumika kama dawa za kibiolojia dhidi wadudu waharibifu.

Spishi
Tangu kuwadia kwa mihtasari ya jenetiki imewezekana kutambua spishi zaidi kuliko zamani. B. bassiana na B. brongnartii imeonekana kuwa michanganyiko ya spishi. Spishi mpya sita zimeeleza juzijuzi.

 Beauveria amorpha 
 Beauveria asiatica 
 Beauveria australis
 Beauveria bassiana
 Beauveria brongniartii
 Beauveria caledonica 
 Beauveria kipukae
 Beauveria malawiensis 
 Beauveria pseudobassiana
 Beauveria sungii 
 Beauveria varroae 
 Beauveria vermiconia

Spishi mbili zimewekwa katika jenasi nyingine: B. simplex inaitwa Acrodontium simplex sasa na B. nivea inaitwa Tolypocladium inflatum sasa.

Marejeo
Hoog, G. S. d. 1972. The genera Beauveria, Isaria, Tritirachium, and Acrodontium gen. nov. Studies in Mycology 1:1-41.
Shimazu, M., W. Mitsuhashi, and H. Hashimoto. 1988. Cordyceps brongniartii sp. nov., the teleomorph of Beauveria brongniartii. Transactions of the Mycological Society of Japan 29:323-330.
Brady, B. L. K. 1979. Beauveria bassiana. CMI  Descript. Pathog. Fungi Bact. 602:1-2.
Li, Z., C. Li, B. Huang, and M. Fan. 2001. Discovery and demonstration of the teleomorph of Beauveria bassiana (Bals.) Vuill., an important entomogenous fungus. Chinese Science Bulletin 46:751-753.
Rehner, S. A., and E. Buckley. 2005. A Beauveria phylogeny inferred from nuclear ITS and EF1-{alpha} sequences: evidence for cryptic diversification and links to Cordyceps teleomorphs. Mycologia 97:84-98.

Jamii:Fungi
Jamii:Kuvu viuawadudu
Jamii:Dawa za kibiolojia